ddrg/super_eurlex huggingface dataset:
(2)

Ühele või mitmele piiritusjoogikategooria seaduslikule nimetusele või piiritusjoogi geograafilisele tähisele osutavate viidete määratlemine ja viidete kasutamise tingimused, mis on sätestatud nõukogu, punkt määruse (EÜ) nr 110/2008 (2) artikli 10 lõikes 1 ja komisjoni rakendusmääruse (EL) nr 716/2013 (3) artikli 2 punktis d, on vaadatud põhjalikult läbi määrusega (EL) 2019/787, millega määrus (EÜ) nr 110/2008 on tunnistatud kehtetuks ja asendatud alates 25. maist 2021. Määruse (EL) 2019/787 artikli 3 lõike 3 ja artikli 12 uute vastavate sätetega on lubatud kasutada viiteid üksnes muude toiduainete kui piiritusjoogid ja likööride kirjeldamisel, esitlemisel ja märgistamisel. Seega ei ole määruse (EL) 2019/787 uute sätetega kaetud mis tahes viited muude piiritusjookide kui likööride kirjeldamisel, esitlemisel ja märgistamisel. See seadusandlik valik tehti selleks, et määruse (EL) 2019/787 artikliga 12 reguleeritud viited ja kõnealuse määruse artikli 13 lõigetega 3 ja 4 reguleeritud miksitud piiritusjoogid ei kattuks. Piiritusjoogi kombineerimine muu piiritusjoogiga kvalifitseerub miksitud piiritusjoogiks, mida ei tule märgistada viiteid käsitlevate märgistamissätete alusel. Määruse (EL) 2019/787 artiklisse 12 lisati siiski erand, millega on likööride puhul lubatud viited muudele piiritusjookidele; lisamise eesmärk oli säilitada suure hulga selliste toodete märgistus, mida peetakse traditsiooniliseks ja mida tarbijad üldiselt tunnustavad. Viidete uues määratluses ja nende kasutamise nõuetes ei võetud siiski arvesse kahte täiendavat traditsiooniliste tootmismeetodite juhtumit, kus viidatakse piiritusjookidele, mis on teise piiritusjoogi ainsad alkohoolsed koostisosad, või piiritusjookidele, mille vaadis on teisi alkohoolseid jooke laagerdatud, millest kumbki ei kvalifitseeru miksitud piiritusjoogiks. Seega, kui neid juhtumeid ei reguleerita viidetena, muutuvad need määruse (EL) 2019/787 alusel ebaseaduslikuks.
Federal State Budgetary Enterprise „Production-Agrarian Union „Massandra““ of the Administration of the President of the Russian Federation

1. augustil 2014 registreeriti uuesti nimega Federal State Budgetary Enterprise „Proizvodstvenno agrarnoye obyedinenye „Massandra““ of the Administration of the President of the Russian Federation (Федеральное государственное унитарное предприятие „Производственно-аграрное объединение „Массандра““ Управления делами Президента Российской Федерации). Asutaja: Venemaa Föderatsiooni presidendi administratsioon(Управлениe делами Президента Российской Федерации).

1. aprillil 2019 registreeriti uuesti nimega State Unitary Enterprise of the „Republic of Crimea“„Production-Agrarian Union „Massandra““. 1. oktoobril 2020 registreeriti uuesti nimega: joint-stock company „Production-Agrarian Union „Massandra““
(2)

Pädevate asutuste edastatud teabe alusel tõdeb komisjon, et CN-koodi 1006 20 alla kuuluva kooritud riisi impordilitsentse, välja arvatud basmati riisi impordilitsentsid, on ajavahemikuks 1. septembrist 2020 kuni 31. augustini 2021 välja antud 420 172 tonni kohta. CN-koodi 1006 20 alla kuuluva kooritud riisi, välja arvatud basmati riis, imporditollimaksu, mis on kehtestatud komisjoni rakendusmäärusega (EL) 2021/401, (3) tuleks seetõttu muuta.
(6)

Lisaks on vaja pikendada toimeainete 2-fenüülfenooli (sealhulgas selle soolad, näiteks naatriumsool), 8-hüdroksükinoliini, amidosulfurooni, klofentesiini, klomasooni, daminosiidi, fenoksaprop-P, fludioksoniili, flufenatseedi, lenatsiili, triflusulfurooni ja tritosulfurooni heakskiidu kehtivusaega, et anda aega, mis on vajalik endokriinseid häireid põhjustavate omaduste hindamiseks vastavalt rakendusmääruse (EL) nr 844/2012 artiklites 13 ja 14 sätestatud menetlusele.
(2)

Hiina Rahvavabariigis asuv äriühing Toyoshima Share Yidu Foods Co., Ltd, (3) TARICi (4) lisakood A889, kelle teatavate töödeldud ja konserveeritud tsitrusviljade (mandariinid jne) ekspordi suhtes liitu kohaldatakse dumpinguvastast tollimaksu 499,6 eurot toote netokaalu tonni kohta, teatas komisjonile, et ta on alates 22. jaanuarist 2008 muutnud oma nime ja see on nüüd „Hubei Fomdas Foods Co., Ltd, Yidu, Hubei“.
6)

II lisa III osa muudetakse järgmiselt: a) 1. liite kirje 12A asendatakse järgmisega: „12A Sisustus Määrus (EÜ) nr 661/2009 ÜRO eeskiri nr 21 C G (18) + C“; b) 1. liite kirje 15A asendatakse järgmisega: „15A Istmed, nende kinnituspunktid ja peatoed Määrus (EÜ) nr 661/2009 ÜRO eeskiri nr 17 D G (18) + D G + D (4B) G + D (4B)“; c) lisanõuded kiirabiautodele asendatakse järgmisega: „Lisanõuded kiirabiautodele Haigete transportimiseks ettenähtud ala kiirabiautodes peab vastama standardi EN 1789:2007 +A1:2010 +A2:2014 „Meditsiinis kasutatavad liiklusvahendid ja nende varustus – Kiirabiautod“ nõuetele, välja arvatud punktile 6.5 (varustuse loetelu). Tõend nõuetele vastavuse kohta tuleb esitada koos tehnilise teenistuse katsearuandega ning see võib põhineda tehnilise teenistuse alltöövõtjate või tütarettevõtjate tehtud hindamisel vastavalt artikli 71 sätetele. Kui sõidukis on ette nähtud koht ratastoolile, kohaldatakse 3. liites sätestatud nõudeid ratastooli kinnituse ja ratastooli kasutaja turvasüsteemi kohta.“; d) 3. liite kirje 12A asendatakse järgmisega: „12A Sisustus Määrus (EÜ) nr 661/2009 ÜRO eeskiri nr 21 G (18) + C“; e) 3. liite kirje 15A asendatakse järgmisega: „15A Istmed, nende kinnituspunktid ja peatoed Määrus (EÜ) nr 661/2009 ÜRO eeskiri nr 17 G (18) + W3“. f) selgitavaid märkusi muudetakse järgmiselt: i) selgitav märkus 1 asendatakse järgmisega: „(1) Sõidukite puhul, mille tuletatud mass ei ületa 2 610 kg. Tootja taotlusel võib määrust (EÜ) nr 715/2007 kohaldada sõidukite suhtes, mille tuletatud mass on kuni 2 840 kg, ja koodiga SB eriotstarbeliste soomustatud sõidukite suhtes, mille tuletatud mass on üle 2 840 kg. Andmetele juurdepääsu osas on muude osade kui baassõiduki (nt eluruum) puhul piisav, kui tootja tagab lihtsa ja operatiivse juurdepääsu sõiduki remondi- ja hooldusteabele.“ ii) lisatakse järgmine selgitav märkus 18: „(18) Märkust G võib kohaldada sõiduki sisustuse suhtes, mida muudatus oluliselt ei mõjuta, kuid igasugune lisatud või muudetud sisustus peab vastama M 1 -kategooria sõidukitele kohaldatavatele nõuetele.“
(4)

Üldnimetuse ja tunnuskoodide veerus on märge „Kitosaanvesinikkloriid CASi nr: 9012-76–4“. CASi number 9012-76–4 on siiski antud ainele nimega kitosaan, kuid kitosaanvesinikkloriidi CASi number on 70694-72–3. Kuna kemikaalide käitlemisel ja nendega kauplemisel võib tekkida segadus aine identifitseerimisel, on vaja CASi number parandada rakendusmääruses (EL) nr 563/2014 ja sellest tulenevalt rakendusmääruses (EL) nr 540/2011.
(4)

Pidades silmas määruse (EÜ) nr 1107/2009 artikli 17 esimese lõigu eesmärki, ei ole kõnealuste toimeainete rakendusmäärusega (EL) 2019/291 antud heakskiidu kehtivusaja pikendamised enam õigustatud. Seepärast on asjakohane sätestada, et akrinatriini ja prokloraasi heakskiidu kehtivusaeg lõppeb kuupäeval, mil see lõppeks ilma pikendamiseta.
(1)

Selleks et teha määruse (EL) 2018/956 artikli 10 kohane põhjalik analüüs, on vaja andmeid, mis võimaldavad kindlaks teha Euroopa Parlamendi ja nõukogu määruse (EL) 2018/858 (2) I lisa A osa punktis 2.2 määratletud eriotstarbeliste sõidukitena registreeritud raskeveokid ning määrata tootja keskmise CO2 eriheite Euroopa Parlamendi ja nõukogu määruse (EL) 2019/1242 (3) tähenduses. Sellised andmed on esitatud uute registreeritud raskeveokite vastavustunnistuse kandes 51. Seepärast on vaja kohandada määruse (EL) 2018/956 I lisa A osas esitatud nõudeid andmete kohta, mida liikmesriigid peavad seirama ja esitama.
(1)

Määruses (EL) 2017/625 on sätestatud nõuded ametliku kontrolli ja muude kontrollitoimingute kohta, mida teevad liikmesriikide pädevad asutused, et kontrollida liidu õigusaktide kohaldamist toidu- ja toiduohutuse valdkonnas kõigil tootmis-, töötlemis- ja turustusetappidel. Need ametlikud kontrollid hõlmavad tapmiseks ettenähtud loomade tapaeelset kontrolli.
(1)

Komisjoni delegeeritud määruse (EL) nr 640/2014 (2) (mida on muudetud komisjoni delegeeritud määrusega (EL) 2021/841) (3) artikli 31 lõikes 1 on sätestatud, et toetuse kogusumma, millele toetusesaajal on asjaomaseks taotlusaastaks õigus, makstakse välja määruse (EL) nr 640/2014 artikli 30 lõike 3 kohaselt kindlaksmääratud loomade arvu alusel, tingimusel et ei avastata üle kolme kindlaksmääramata looma ja et kindlaksmääramata loomi on võimalik individuaalselt identifitseerida kõnealuse määruse artikli 2 lõike 1 punkti 7 kohase loomade identifitseerimise ja registreerimise süsteemiga ette nähtud viisil. Paraku ei hõlma loomade individuaalne identifitseerimine muid loomaliike peale veiste, lammaste ja kitsede. Lisaks on delegeeritud määruse (EL) nr 640/2014 artikli 31 lõikes 2 sätestatud, et halduskaristust kohaldatakse üksnes juhul, kui kindlaksmääramata on rohkem kui kolm looma, kuid ei viidata juhule, kus kolme või vähemat kindlaksmääramata veist, lammast ja kitse ei ole võimalik loomade identifitseerimise ja registreerimise süsteemiga ette nähtud viisil individuaalselt identifitseerida.
(2)

Liit ning Suurbritannia ja Põhja-Iiri Ühendkuningriik sõlmisid lepingu 2020. aasta detsembris (2). Ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepingu (edaspidi „leping“) allkirjastas liit nõukogu otsuse (EL) 2020/2252 (3) alusel ja kiitis liit heaks nõukogu otsuse (EL) 2021/689 (4) alusel. Lepingut kohaldati ajutiselt kuni selle jõustumiseni 1. mail 2021 (5). Lepingus on sätestatud, et igal lepinguosalisel peab olema tõhus süsinikdioksiidi heite maksustamise süsteem, mis hõlmab lennundust, ning et Euroopa Majanduspiirkonna (EMP) territooriumil asuvatelt lennuväljadelt Ühendkuningriigis asuvatele lennuväljadele suunduvaid lende reguleeritakse ELi HKSiga. Direktiivi 2003/87/EÜ artikli 28a lõike 7 kohaselt kohaldatakse direktiivi 2003/87/EÜ artikli 28a lõikes 1 sätestatud erandit, mille kohaselt liikmesriigid peaksid arvesse võtma kõnealuse direktiivi nõudeid seoses väljaspool EMPd asuvate riikide lennuväljadele suunduvate ja sealt väljuvate teatavate lendude heitkogustega, üksnes kooskõlas lepingu tingimustega.
46B

Paragrahvi 46A kohane praktiline abinõu kehtib ainult rendihinna sellise alandamise puhul, mis on otseselt tingitud COVID-19 pandeemiast, ja ainult juhul, kui täidetud on kõik järgmised tingimused: a) rendimaksete muutuse tulemus on läbivaadatud renditasu, mis on sisuliselt sama või väiksem kui renditasu vahetult enne muutust; b) rendimaksete vähendamine mõjutab ainult makseid, mille tähtpäev oli algselt neljapäev, 30. juuni 2022 või enne seda (näiteks vastab sellele tingimusele rendileping, kui selle kohaselt tasutakse 30. juunil 2022 või enne seda vähendatud rendimakseid ja pärast 30. juunit 2022 suurendatud rendimakseid), ning c) rendilepingu muudes tingimustes ei tehta sisulisi muudatusi.
(3)

Euroopa Toiduohutusamet (edaspidi „toiduohutusamet“) jõudis oma 30. septembri 2020. aasta arvamuses (3) järeldusele, et söödalisandit võib manustada joogiveega; see on kasutustingimus, mille suhtes on tehtud ohutuse ja tõhususe hindamine. Sellest järeldusest tulenevat täpsustust ei ole rakendusmääruse (EL) 2021/422 lisa veergu „Muud sätted“ lisatud ning õiguskindluse huvides tuleks see sinna lisada.
(10)

Arvestades, et häid põllumajandus- ja saagikoristustavasid on hakatud juurutama või rakendama alles hiljuti, ning selleks, et võimaldada toidukäitlejatel kohaneda käesolevas määruses sätestatud uute nõuetega, tagades samal ajal haavatavate elanikkonnarühmade kaitse, on asjakohane näha ette mõistlik ajavahemik kuni piirnormide kohaldamise alguseni üleminekuperioodiks kõikide toiduainete puhul, mis on seaduslikult turule lastud enne käesoleva määruse kohaldamise kuupäeva, välja arvatud imikutele ja väikelastele ettenähtud toit, mis sisaldab maisi.
2)

jaotist pealkirjaga „Töödeldud puu- ja köögivilja ning veinisektori tariifikvoodid“ muudetakse järgmiselt: a) parandus ei puuduta eestikeelset versiooni; b) järjekorranumbriga 09.6715 tariifikvooti käsitleva tabeli ette lisatakse järgmine tabel järjekorranumbriga 09.0067 tariifikvoodi kohta: „Jrk-number 09.0067 Konkreetne õiguslik alus Nõukogu otsus (EL) 2021/1213 Euroopa Liidu ja Argentina Vabariigi vahelise 1994. aasta üldise tolli- ja kaubanduskokkuleppe (GATT) XXVIII artikli alusel sõlmitud kirjavahetuse vormis lepingu (mis käsitleb kõigi ELi CLXXV loendis sisalduvate tariifikvootide kontsessioonide muutmist Ühendkuningriigi Euroopa Liidust väljaastumise tõttu) liidu nimel sõlmimise kohta Tootekirjeldus ja CN-koodid Viinamarjamahl ja viinamarjavirre viinamarjamahla ja/või mitteveinisektori toodete, nagu mittealkohoolsed joogid, keedised ja kastmed, tootmiseks: ex 2009 61 90 (vt TARICi koodid) ex 2009 69 11 (vt TARICi koodid) ex 2009 69 19 (vt TARICi koodid) ex 2009 69 51 (vt TARICi koodid) ex 2009 69 90 (vt TARICi koodid) TARICi koodid 2009619010 2009691111 2009691119 2009691910 2009695110 2009699020 Päritolu Kõik kolmandad riigid, v.a Ühendkuningriik Kogus 2 525 000 kg (netomass) Tariifikvoodi periood 1. september – 31. august Tariifikvoodi alaperioodid Ei kohaldata Päritolutõend Ei kohaldata Kvoodijärgne tollimaks Iga CN-koodi puhul märgitud väärtuseline tollimaks ja CN-koodi 2009 69 11 alla kuuluvate toodete puhul Euroopa Liidu ühises tollitariifistikus sätestatud koguseline tollimaks eurodes kilogrammi kohta: CN-koodi ex 2009 61 90 puhul: 22,4 % väärtuseline tollimaks CN-koodi ex 2009 69 11 puhul: 40 % väärtuseline tollimaks, millele lisandub 20,6 eurot 100 kg netomassi kohta CN-koodi ex 2009 69 19 puhul: 40 % väärtuseline tollimaks CN-koodi ex 2009 69 51 puhul: 22,4 % väärtuseline tollimaks CN-koodi ex 2009 69 90 puhul: 22,4 % väärtuseline tollimaks Delegeeritud määruse (EL) 2020/1987 artikli 2 kohaselt esitatav tagatis Kvoodijärgse tollimaksu ja kolmandate riikide erga omnes-tollimaksumäära vahe. Eritingimused Kõnealust viinamarjamahla ja -virret tuleb töödelda kuue kuu jooksul alates asjaomaste toodete vabasse ringlusse lubamisest.“
(8)

Jahvatussaaduste puhul on asjakohane kehtestada tungalteraalkaloidide suhtes erinevad piirnormid, sõltuvalt teravilja liigist. Kuna rukki puhul on tungaltera sklerootsiumidega saastumise oht suurem ja tungalteraalkaloidide väiksemat sisaldust on raskem saavutada, tuleks rukki jahvatussaadustele kehtestada konkreetne piirnorm, samas kui muude teraviljade jahvatussaadustele tuleks kehtestada madalam piirnorm. Muude teraviljade jahvatussaaduste puhul tuleks siiski kehtestada erinevad piirnormid sõltuvalt toodete tuhasisaldusest, et võtta arvesse asjaolu, et rohkem kliisid sisaldavate toodete (suurem tuhasisaldus) puhul on tungalteraalkaloidide sisaldus looduslikult suurem, kuna tungaltera sklerootsiumide tolm adsorbeerub kliidele.
9)

Artikkel 62 asendatakse järgmisega: „Artikkel 62 Erandid loomatervisenõuetest tehistingimustes peetavate lindude liitu sissetoomisel 1. Erandina artiklites 3–10 (v.a artikli 3 punkti a alapunkt i), artiklites 11–19 ja artiklites 53–61 sätestatud nõuetest on liitu lubatud sisse tuua neile nõuetele mittevastavate tehistingimustes peetavate lindude saadetisi, kui need on pärit kolmandatest riikidest või kolmandatelt territooriumidelt, mis on konkreetselt kantud tehistingimustes peetavate lindude liitu sissetoomist lubavasse loetellu samaväärsete tagatiste alusel. 2. Erandina artiklis 11 ja artiklites 54–58 sätestatud nõuetest lubatakse võistlustuvide saadetisi, mis tuuakse liitu sisse sellisest kolmandast riigist või selliselt kolmandalt territooriumilt või selle tsoonist, kus neid tavaliselt peetakse, kavatsusega nad kohe vabaks lasta, eeldades, et nad lendavad tagasi kõnealusesse kolmandasse riiki või kõnealusele kolmandale territooriumile või selle tsooni, ning mis ei vasta kõnealustele nõuetele, liitu sisse tuua, kui need vastavad järgmistele nõuetele: a) sihtliikmesriik on kindlaks teinud, et võistlustuvid võivad siseneda tema territooriumile kõnealusest kolmandast riigist või kõnealuselt kolmandalt territooriumilt või selle tsoonist kooskõlas määruse (EL) 2016/429 artikli 230 lõikega 2; b) need on pärit registreeritud ettevõttest, millest 10 km raadiuses (sh mis tahes naaberriigi territooriumil, kui see on asjakohane) ei ole viimase 30 päeva jooksul enne lindude liitu lähetamiseks pealelaadimise kuupäeva lindude kõrge patogeensusega gripi ega Newcastle’i haiguse viiruse nakkuse puhanguid esinenud; c) neid ei ole lindude kõrge patogeensusega gripi vastu vaktsineeritud; d) neid on vaktsineeritud Newcastle’i haiguse viiruse nakkuse vastu ja päritolukohaks oleva kolmanda riigi või territooriumi pädev asutus on andnud tagatised, et kasutatavad vaktsiinid vastavad Newcastle’i haiguse viiruse nakkuse vastaste vaktsiinide üld- ja erikriteeriumidele, mis on sätestatud XV lisa punktis 1; e) nad on pärit ettevõttest, kus vaktsineeritakse Newcastle’i haiguse viirusega nakatumise vastu. 3. Erandina artiklites 59, 60 ja 61 sätestatud nõuetest võib liitu sisenemise liikmesriigi pädev asutus lubada liitu sisse tuua võistlustuvisid, keda ei transpordita otse delegeeritud määruse (EL) 2019/2035 artikli 14 kohaselt heaks kiidetud karantiiniasutusse, kui nad: a) on võistlustuvid, kes on liitu sisse toodud kolmandast riigist või kolmandalt territooriumilt või selle tsoonist, kus neid tavaliselt peetakse vastavalt lõikele 2; b) lastakse pädeva asutuse kontrolli all kohe vabaks, eeldades, et nad lendavad tagasi päritolukohaks olevasse kolmandasse riiki või kolmandale territooriumile või selle tsooni.“
1)

V lisa I peatükk asendatakse järgmisega: „I PEATÜKK PARALÜÜTILISE KARPLOOMAMÜRGI MÄÄRAMISE MEETOD A. Kahepoolmeliste molluskite kehas või mis tahes eraldi söödavas kehaosas paralüütilise karploomamürgi (PSP) toksiinide sisalduse määramiseks kasutatakse standardis EN 14526 (*1) kirjeldatud meetodit või mõnda muud rahvusvaheliselt tunnustatud valideeritud meetodit, milles elusloomi ei kasutata. B. Eespool nimetatud meetoditega määratakse vähemalt järgmised keemilised ühendid: a) toksiinid karbamaat-STX ja NeoSTX, gonüautoksiin-1 ja -4 (GTX1 ja GTX4 isomeerid määrtakse koos) ja gonüautoxin-2 ja -3 (GTX2 ja GTX3 isomeerid määrtakse koos); b) toksiinid N-sulfo-karbamoüül (B1), gonüautoksiin-6 (B2), N-sulfokarbamoüülgonüautoksiin 1 ja 2 (C1 ja C2 isomeerid määrtakse koos), N-sulfokarbamoüülgonüautoksiin 3 ja 4 (C3 ja C4 isomeerid määrtakse koos); c) toksiinid dekarbamoüül dcSTX, dcNeoSTX, dekarbamoüülgonüautoksiin-2 ja -3 (isomeerid määrtakse koos). B.1. Kui leitakse eespool nimetatud toksiinide analooge, mille toksilisusfaktor (TEF) on kindlaks määratud, siis tuleb ka neid analüüsida. B.2. Toksilisust väljendatakse STX 2HCL μg-na ekvivalentkilogrammides ning seda arvutatakse TEFi abil, nagu on soovitatud uues EFSA arvamuses või FAO OMS aruandes, kui mereliste biotoksiinide Euroopa Liidu referentlabor ja selle alla kuuluvate riiklike referentlaborite võrgustik on teinud vastava ettepaneku ning Euroopa Komisjon on ettepaneku heaks kiitnud. Kasutatud toksilisusfaktorid (TEFid) avaldatakse Euroopa Liidu referentlabori veebisaidil (*2); C. Kui tulemused vaidlustatakse, kasutatakse standardmeetodina standardis EN 14526 kirjeldatud meetodit, millele on viidatud A osas (*1) Determination of saxitoxin-group toxins in shellfish - HPLC method using pre-column derivatization with peroxide or periodate oxidation (saksitoksiinide rühma kuuluvate toksiinide määramine karploomadel – kõrgefektiivne vedelikkromatograafia (HPLC) koos kolonnieelse derivaatimisega peroksiidi või periodaadiga oksüdeerimise teel)." (*2) http://www.aecosan.msssi.gob.es/en/CRLMB/web/home.html“"
„3.

Kui on teatatud Mycobacterium tuberculosis’e kompleksi (M. bovis, M. caprae ja M. tuberculosis) põhjustatud nakkusest punktis 1 osutatud ettevõttes peetavatel kaamellastel, võib selliseid loomi teise liikmesriiki lähetada üksnes juhul, kui kõikidele selles ettevõttes peetavatele üle kuue nädala vanustele kaamellastele tehtud analüüsi tulemused on negatiivsed. Kõnealused analüüsid tuleb kaamellastel teha või tuleb analüüsi jaoks kasutada proove, mis on kaamellastelt võetud kõige varem 42 päeva pärast seda, kui viimane kinnitatud nakkusjuhtum ja viimane kasutatud diagnostikameetodi kohaselt positiivse analüüsitulemusega loom on kõrvaldatud.“
2.

Artikkel 163 asendatakse järgmisega: „Artikkel 163 Erinõuded pika säilimisajaga liittoodetele 1. Erandina artikli 3 punkti c alapunktist i lubatakse liitu sisse tuua lõikes 2 sätestatud lisatud deklaratsiooniga saadetisi liittoodetest, mis ei sisalda lihatooteid (v.a želatiin ja kollageen) ega ternespiimapõhiseid tooteid ning mis on töödeldud ümbritseval temperatuuril pika säilimisajaga toodeteks, kui need sisaldavad: a) piimatooteid, mis vastavad ühele järgmistest tingimustest: i) nende suhtes ei ole kohaldatud XXVII lisas sätestatud eritöötlust riskide maandamiseks, tingimusel et piimatooted on saadud kas: — liidust või — kolmandast riigist või selle territooriumilt või tsoonist, mis on kantud piimatoodete liitu sissetoomist lubavasse loetellu, ilma et nende suhtes kohaldataks vastavalt artiklile 156 riske maandavat eritöötlust, ja kui liittooteid toodetakse teises kolmandas riigis või selle territooriumil või tsoonis, siis need tooted on samuti kantud kõnealuste saaduste liitu sissetoomist lubavasse loetellu, ilma et nende suhtes kohaldataks riske maandavat eritöötlust; ii) nende suhtes on kohaldatud XXVII lisa A või B veerus sätestatud, piima päritoluliigile vastavat riske maandavat eritöötlust, tingimusel et need on saadud kolmandast riigist või selle territooriumilt või tsoonist, mis on kantud piimatoodete liitu sissetoomist lubavasse loetellu ja nende suhtes on kohaldatud vastavalt artiklile 157 riske maandavat eritöötlust, ja kui liittooteid toodetakse teises kolmandas riigis või selle territooriumil või tsoonis, siis need tooted on samuti kantud kõnealuste saaduste liitu sissetoomist lubavasse loetellu ja nende suhtes on kohaldatud riske maandavat eritöötlust; iii) nende suhtes on kohaldatud vähemalt XXVII lisa B veerus sätestatuga samaväärset riske maandavat töötlust, olenemata piima päritoluliigist, kui piimatooted ei vasta kõigile punktides i või ii sätestatud nõuetele või kui need on saadud kolmandast riigist või selle territooriumilt või tsoonist, kust ei ole lubatud liitu sisse tuua piimatooteid, kuid kust on kooskõlas käesoleva määrusega lubatud liitu sisse tuua muid loomseid saadusi; b) munatooteid, mille suhtes on kohaldatud XXVIII lisas sätestatuga samaväärset riske maandavat töötlust. 2. Lõikes 1 osutatud deklaratsiooni: a) peab liittoodete saadetistele lisama vaid juhul kui liittoodete lõppsihtkohaks on liit; b) väljastab liittoodete liitu sissetoomise eest vastutav ettevõtja, kes tõendab, et saadetises sisalduvad liittooted vastavad lõikes 1 sätestatud nõuetele. 3. Erandina artikli 3 punkti a alapunktist i lubatakse liitu sisse tuua käesoleva artikli lõike 1 punkti a alapunktis iii osutatud piimatooteid ja munatooteid, mis sisalduvad liittoodetes, mis on töödeldud ümbritseval temperatuuril pika säilimisajaga toodeteks, kui need on saadud kolmandast riigist, selle territooriumilt või tsoonist, mis ei ole kantud nende loomsete saaduste liitu sissetoomist lubavasse loetellu, kuid mis on kantud loetellu, mille alusel lubatakse liitu sisse tuua kas: a) lihatooteid, piimatooteid või munatooteid või b) kalapüügitooteid kooskõlas määrusega (EL) 2017/625.“
(3)

Eelkõige on määruse (EL) 2018/848 artikli 46 lõike 2 punktis b nõutud, et kontrolliasutused ja kontrollorganid oleksid suutlikud tegema kontrolle, et tagada artikli 45 lõike 1 punktis a, punkti b alapunktis i ja punktis c sätestatud tingimuste täitmine mahepõllumajanduslike ja üleminekuaja toodete puhul. Kuna need kontrollid on olulised määruse (EL) 2018/848 täitmise tagamiseks, ei tohiks kontrolliasutusele või kontrollorganile anda luba kontrolliülesandeid delegeerida. Kontrolliasutustele või kontrollorganitele vajaliku paindlikkuse andmiseks ei tohiks kontrolliülesannete delegeerimise keelu alla siiski kuuluda proovivõtt.